recursal/SuperWikiNEXT-32B huggingface dataset:
**M58** (מ-**Messier 58**) או **NGC 4579** היא גלקסיית מוט ספירלית במרחק של כ-63 מיליון שנות אור מכדור הארץ בקבוצת הכוכבים בתולה השייכת לצביר הבתולה, שכולל למעלה מ-1,000 גלקסיות. בדומה לגלקסיות האחרות בצביר, שנכללות גם בקטלוג מסיה, היא בין הגלקסיות הבהירות מבין חברות הצביר. בקטלוג מסיה כלולות, פרט ל-M58, רק עוד 4 גלקסיות מוט ספירליות: M91,‏ M95,‏ M108 ו-M109.

היסטוריה
--------

שארל מסיה זיהה את M58 בתאריך 15 באפריל 1779 בעת שעקב אחרי שביט שעבר בסמוך. באותו לילה הוא צפה גם ב-M59 וב-M60 (שהתגלו מספר ימים לפני כן על ידי יוהאן גוטפריד קלר) וכלל את שלושתן בקטלוג מסיה. מסיה תיאר את M58 כערפילית חלשה מאוד שנעלמת מהעין עם הדלקת אור קלוש. ויליאם הרשל צפה בה בשנת 1784 ותיאר אותה כערפילית בהירה וגדולה למדי. ג'ון הרשל צפה בה בשנת 1825 וציין גם כן שמדובר בערפילית בהירה ושבהירותה גדולה יותר במרכזה והוסיף עם הכנסתה לקטלוג הכללי של ערפיליות וצבירי כוכבים, שאור הערפילית לא אחיד והיא נראית כמורכבת מנקודות רבות. בשנת 1850 זיהה הלורד ויליאם פרסונס כי לערפילית צורה ספיראלית.

בשנים 1988 ו-1989 זוהו בגלקסיה שתי סופרנובות, הראשונה מסוג II והשנייה מסוג I.

תצפית
-----

M58 נמצאת מעט פחות מ-2 מעלות צפון-מערבית לכוכב ρ (רו) בבתולה וכ-6 מעלות מערבית לכוכב וינדמיאטריקס (ε בבתולה). נחוץ טלסקופ על מנת לראותה, טלסקופ חובבים מספיק כדי להבחין בהבדלי הבהירות בין מרכזה של הערפילית ובין שוליה ובתנאי צפייה מיטביים ניתן אפילו להבחין בהבדלי בהירות בין הזרועות הספירליות הבהירות יותר והמרחב הפחות בהיר שביניהן, אבל נחוץ טלסקופ בקוטר של לפחות 20 ס"מ על מנת להבחין בצורת המוט שמחבר את ליבת הגלקסיה לזרועותיה. בצילום ארוך חשיפה ניתן להבחין במבנה המלא של הגלקסיה. גודלה הזוויתי של M58 הוא מעט פחות מ-6 דקות קשת שבמרחק של 63 מיליון שנות אור שקול לקוטר של כ-110,000 שנות אור.

כחצי מעלה מדרום-מערב ל-M58 נמצאת NGC 4564, כמעלה ממזרח לה נמצאת M59 ועוד חצי מעלה מזרחה נמצאת M60. כ-1.7 מעלות ממערב-צפון-מערב ל-M58 נמצאת M87 וכ-1.4 מעלות מצפון לה נמצאת M90, כולן גלקסיות נוספות בצביר הבתולה.

ההסחה לאדום של אור הגלקסיה מראה ש-M58 מתרחקת משביל החלב במהירות של כ-1,500 קילומטר בשנייה.

קישורים חיצוניים
----------------

ויקישיתוף מדיה וקבצים בנושא **M58** בוויקישיתוף
* M58 באתר SEDS
* מידע על M58 באתר NED
* M58, בבסיס הנתונים SIMBAD לגרמי שמיים אסטרונומיים

הערות שוליים
------------

1. ↑  Warren H. Finlay: Concise Catalog of Deep-Sky Objects, p. 77

| קטלוג מסיה |
| --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |
| אחרים | M40 • M73 |
| שארל מסיה • קטלוג קלדוול • הקטלוג הכללי החדש |
**כריסטיאן תורסטוודט** (באנגלית: **Kristian Thorstvedt**; נולד ב-13 במרץ 1999) הוא כדורגלן נורווגי, המשחק בעמדת הקשר בססואולו ובנבחרת נורווגיה.

קריירה
------

ב-1 בפברואר 2018 חתם תורסטוודט על חוזה לשנה וחצי במועדון הכדורגל ויקינג. הוא זכה בתואר השחקן הצעיר של העונה בליגה הנורווגית השנייה. הוא ערך את הופעת הבכורה בהפסד 0–2 ל-Mjøndalen ב-10 באפריל 2018. ב-22 באפריל כבש שער בכורה בניצחון 0–4 על אוסאן.

ב-3 בינואר 2020 חתם על חוזה לשלוש שנים וחצי בראסינג גנק. ב-19 בינואר ערך את הופעת הבכורה בניצחון 0–3 על זולטה ורכם, משחק בו גם כבש את שער הבכורה.

ב-12 ביולי 2022 חתם לחמש שנים בססואולו מהסרייה א'.

ב-18 בנובמבר 2020 ערך תורסטוודט את הופעת הבכורה שלו בנבחרת נורווגיה בתיקו 1-1 עם אוסטריה. ב-29 במרץ 2022 כבש שער בכורה בניצחון הנבחרת 0–9 על ארמניה.

חיים אישיים
-----------

תורסטוודט הוא בנו של שוער העבר אריק תורסטוודט. אחותו, שרלוט תורסטוודט, היא דוגמנית ידועה בנורווגיה ומנחה בערוץ MTV הנורווגי.

תארים
-----

**וייקינג**

* גביע נורווגי: 2018

**ראסינג גנק**

* גביע בלגי: 2020/2021

קישורים חיצוניים
----------------

ויקישיתוף מדיה וקבצים בנושא **כריסטיאן תורסטוודט** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  Dette er årets spiller i OBOS-ligaen: – Helt magisk, Eurosport, ‏24 באוקטובר 2018 (בנורווגית)
2. ↑  Sanmax Projects, Noorse middenvelder Kristian Thorstvedt tekent tot midden 2023 | KRC Genk, www.krcgenk.be (בהולנדית)
3. ↑  RedazioneM, Il Sassuolo ingaggia il norvegese Kristian Thorstvedt, U.S. Sassuolo Calcio, ‏12 ביולי 2022 (ב־)
**קרטזויארקטוס** (שם מדעי: ***Kretzoiarctos***) הוא סוג נכחד של טורף מתת-משפחת האיילורופודים שבמשפחת הדוביים, אשר חי במהלך המיוקן של אירופה. הוא היה מעט קטן יותר מהפנדה הענקית המודרנית. המאובנים של והתגלו בספרד ותוארו בשנת 2012. הסוג הכיל מין יחיד - **קרטזויארקטוס ביאטריקס** (*Kretzoiarctos beatrix*).

דוב זה הגיע לאורך 1.3 מטר, לגובה 50 עד 70 סנטימטרים ולמשקל 60 קילוגרם. הוא היה כנראה קרוב לפנדה הענקית בשל מבנה דומה של הלסתות והשיניים שהותאמו לאכילת חזרן. ייתכן שגם דמה מעט לפנדה, והיה אולי הראשון במיני הדובים שניזונו באופן דומה לה. היו לו מבנה של שיני מלתעות חזקות יחסית שפנו קדימה ושיניים טוחנות רחבות אך נמוכות יחסית, מבנה שקרוב יותר לשיני פרסתנים מאשר לטורפים. טוחנות אלה גם צמחו באופן קבוע מבסיסם, כנראה עקב השחיקה הגבוהה יותר שלהם.

דוב קדום זה התקיים בספרד ומערב אירופה של המיוקן ולבסוף נכחד עם שינויי אקלים גדולים יחסית, אולי כתוצאה מהאירוע המסיני שגרם לירידה רבה בגובה פני הים התיכון, מה שגרם להתייבשות צמחייה רבה שהתבססה על משקעים לחים.

קישורים חיצוניים
----------------

ויקישיתוף מדיה וקבצים בנושא **קרטזויארקטוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
פירוש נוסף ערך זה עוסק בצביר פתוח. אם התכוונתם לתותח מתנייע, ראו M50 אונטוס.

**M50** (מ-**Messier 50**, או **NGC 2323**) הוא צביר פתוח בקבוצת הכוכבים חד-קרן הנמצא במרחק של כ-3,200 שנות אור ממערכת השמש ומכיל כ-200 כוכבים.

היסטוריה
--------

הצביר התגלה על ידי שארל מסיה ב-5 באפריל 1772 בעת שצפה בשביט ותואר על ידיו בקטלוג מסיה כ"צביר של כוכבים קטנים די בהירים מעל למותן הימני של החד-קרן, סמוך לכוכב θ בכלב גדול". ייתכן שהצביר נצפה עוד ב-1711 על ידי ג'ובאני דומניקו קאסיני אך אין ודאות בכך. בשנת 1826 צפה ג'ון הרשל בצביר וציין שזהו "צביר יפה ודחוס של כוכבים עם בהירות בדרגות 10-15".

לצביר דרגת בהירות נראית 5.9 כך שניתן לראותו באמצעות משקפת ואף להבחין ב-5-10 כוכבים בהירים יחסית, ביניהם ענק אדום, ענק כתום וענק צהוב, שלבהיר מביניהם דרגת בהירות 7.8, וכן מספר כוכבי הסדרה הראשית מסוגים ספקטרלים A ו-B. טלסקופ חובבים יאפשר להבחין בעשרות כוכבים. מיקומו של הצביר הוא כ-4.2 מעלות מצפון-צפון-מזרח לכוכב θ (תטא) בכלב גדול ובערך באמצעו של הקו המחבר את הכוכבים α בחד-קרן ו-β בחד-קרן.

מאפייני הצביר
-------------

מרחקו של M50 ממערכת השמש מוערך בכ-3,200 שנות אור וגודלו הזוויתי הנראה הוא כ-15-20 דקות קשת - בין חצי לשליש מקוטרו של הירח המלא, כך שקוטרו הוא כ-20 שנות אור, אך מרבית הכוכבים מרוכזים במחצית הקוטר. הצביר כולל כ-200 כוכבים, רובם מסוגים ספקטרלים B ו-A וכן יש בו מעט ענקים כך שגילו מוערך בכ-80 מיליון שנים.

קישורים חיצוניים
----------------

ויקישיתוף מדיה וקבצים בנושא **M50** בוויקישיתוף
* M50 בקטלוג מסיה באתר SEDS.
* M50, בבסיס הנתונים SIMBAD לגרמי שמיים אסטרונומיים

| קטלוג מסיה |
| --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |
| אחרים | M40 • M73 |
| שארל מסיה • קטלוג קלדוול • הקטלוג הכללי החדש |
הונגריההונגריה
זהו שם הונגרי; שם המשפחה הוא Szenkár. 

**דז'ה סנקאר** (בהונגרית: **Szenkár Dezső**; בודפשט, 27 בינואר 1894 – בודפשט, 5 בדצמבר 1962) היה מנצח ומלחין יהודי-הונגרי, בנו של נאנדור סנקאר ואחיו הצעיר של אאוגן סנקאר.

ביוגרפיה
--------

אביו, נאנדור סנקאר (1857–1927) היה מנצח מקהלה, מנהל המקהלה של כמה בתי כנסת, ואמו הייתה רחל רוטנשטרייך (1862–1935). הוא סיים את לימודיו בתיכון בעיר הולדתו, ואחר כך למד באקדמיה למוזיקה ע"ש פרנץ ליסט בבודפשט והיה תלמידם של לאו ויינר, אלברט שיקלוש ושל אמן העוגב דזיה אנטלפי-ז'ירוש. בשנת 1923 הוא החל לעבוד בתיאטראות האוניאו. ב־1 בדצמבר 1926 התקבל להתאחדות השחקנים הארצית. ב-1927 הפך למנצח של ה"שטדאטתהאטר" (Stadtheater) באינסברוק, אך עבד גם בסטוקהולם, ברלין, הלסינקי ופריז. הוא התיידד עם המשורר הגדול אטילה יוז'ף, שעבורו חיבר את לחן לשירו של יוז'ף "מלכי בית לחם". הוא שב לבירת הונגריה בשנת 1939 ולאחר מכן יכול היה לעבוד רק במידה מוגבלת עקב החוקים יהודיים בעיקר החוק היהודי השני והחוק היהודי השלישי. בדצמבר 1942 הוא ליווה את "הקברט המיוחד" שארגנה האגודה אומיקה - ההתאחדות הלאומית היהודית-הונגרית לחינוך שרק במסגרתה הותר ליהודים לעבוד ורק בפני קהל יהודי. בדצמבר 1943 הוצגו השאנסונים שלו באולם הגדול של האקדמיה למוזיקה, בו השתתף כמלווה. במהלך מלחמת העולם השנייה הסתיר אותו הפרופסור לרפואה פרידייש ורזאר. לאחר המלחמה המשיך בפעילותו בניצוח ובהלחנה. הוא כתב בעיקר עבודות במה ומוזיקה קלילה. הוא זכה בפרסים על כמה מעבודותיו, היה אורח תכוף בבית הקפה היפני.

עבודותיו
--------

* ונוס מביאריץ, אופרטה בשלוש מערכות. את הלברית כתב אנדור קרדוש ואת שיריו אימרה הרמט. 30 בינואר 1930 תיאטרון עירוני.
* אהבה אהבה, קומדיה מוזיקלית.
* אביב בבירה, אופרטה.
* הילדה המלאית, אופרטה.

### מוזיקת הקולנוע שלו

* פנטום טרנול (1933)
* רכבת רפאים (1933)
* פרח החיטה (1934)
* מלכי בית לחם (1947, סרט קצר)

לקריאה נוספת
------------

* לקסיקון ביוגרפי הונגרי I-II. עורך ראשי. אגנש קניירש. בודפשט, 1967-1969.
* לקסיקון אמנות הבמה הונגרי. אלאדר שופפלין. בודפשט, איגוד השחקנים הלאומי והמכון לפנסיה, 1929.
* דז'ה סנקאר נפטר (7 בדצמבר 1962). ) מדיאר נמזט,
* מיהו דז'ה סנקאר? (29 בינואר 1930 ) פשטי נפלו.

קישורים חיצוניים
----------------

* דז'ה סנקאר, במסד הנתונים הקולנועיים IMDb (באנגלית)

הערות שוליים
------------

1. ↑  "Születési bejegyzése a pesti neológ izraelita hitközség születési akv. 283/1894. folyószáma alatt".
2. ↑  Ujság (1943. december 28.) 41. évfolyam, 286. szám
3. ↑  „Verzár professzor ... kiváló muzsikus volt és nagy művészetpártoló – ő bújtatta a háború alatt Szenkár Dezsőt is." Muzsika, (1988. június 1.) 31. évfolyam, 6. szám, 15. oldal

|  |  |
| --- | --- |
| בקרת זהויות עריכת הנתון בוויקינתונים | 
* GND: 133364186
* ISNI: 0000 0000 1998 7854
* VIAF: 75040071
* WorldCat: viaf-75040071

 |
**הר אדיר** (בתעתוק מערבית: ג'בל עדתיר) הוא הר בגליל העליון אשר נמצא בשטח שמורת הר מירון, בסמוך ליישובים סאסא, מתת וחורפיש.

ההר מתנשא לגובה של 1,008 מטרים מעל פני הים ובשל כך, הוא אחד מן ההרים הגבוהים בישראל. הוא מכוסה בחורש ים תיכוני עבות של אלון, אלה, עוזרר וקטלב. שמו של ההר, המשקיף על לבנון ניתן לו בשל הפסוק מספר ישעיה "והלבנון באדיר יפול"

במקום שרידי מצודה מתקופת הברזל, אשר נבנתה ככל הנראה על ידי שושלת בית עמרי מממלכת ישראל.

פסגת ההר סגורה למבקרים ועליה בסיס צה"לי מרובה אנטנות, אשר נראות למרחוק.

מצפור הר אדיר
-------------

הר אדיר קרוב לגבול עם לבנון וממנו יש תצפית מצוינת לעבר רוב הדרום הלבנוני. במלאת שנה למלחמת לבנון השנייה, הועלתה על ידי משפחות הנופלים בקשה להקים במקום מצפור לזכר חללי המלחמה. ביוזמתן של המשפחות השכולות הוקם המצפור על ידי רשות הטבע והגנים ובסיוע הקרן הקיימת לישראל. הוא נחנך בטקס ממלכתי ב-3 ביולי 2012 ומורכב ממרפסת עץ היכולה לשאת 180 מבקרים. על המעקה יש הסברים על מהלך המלחמה, לוחות מתכת עליהם חקוקים שמות 121 הלוחמים שנפלו בה ומפות התמצאות בשטח. כמו כן חקוק שירו של יהודה עמיחי "כי אדם אתה ואל אדם תשוב".

המצפור לחללי מלחמת לבנון השנייה
מכיוון שהמצפור נמצא בשמורת הר מירון, נעשה מאמץ לא לפגוע בטבע. בשל כך, הכביש הסלול לפסגת ההר, אשר נסלל לפני שנים רבות כדי להגיע לבסיס הצבאי על ההר, אינו מגיע עד למצפור. ההגעה למצפור אפשרית רק ברגל, לאחר הליכה של כ-5 דקות בדרך עפר היוצאת מחניון הסמוך למחנה הצבאי.

קישורים חיצוניים
----------------

ויקישיתוף מדיה וקבצים בנושא **הר אדיר** בוויקישיתוף
* הר אדיר, באתר iNature.info
* ספי בן-יוסף, מערת פער ליד סאסא, באתר ynet, 9 ביוני 2002
* חזקי ברוך, עוצמתה האמתית של ישראל חבויה בבנותיה ובבניה, באתר ערוץ 7, 3 ביולי 2012
* מצפור לזכר חללי צה"ל במלחמת לבנון השנייה, הר אדיר (שמורת מירון), באתר נזכור את כולם

הערות שוליים
------------

1. ↑  Finkelstein, Israel. **The Forgotten Kingdom - The Archaeology and History of Northern Israel**. Society of Biblical Literature, 2013. עמוד 107

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007568541705171
* VIAF: 89148035977887972275
* WorldCat (עם VIAF): 89148035977887972275

 |
פירוש נוסף ערך זה עוסק בגלקסיה. אם התכוונתם לנגמ"ש, ראו M59 (נגמ"ש).

**M59** (מ-**Messier 59**) או **NGC 4621** היא גלקסיה אליפטית במרחק של כ-60 מיליון שנות אור מכדור הארץ בקבוצת הכוכבים בתולה השייכת לצביר הבתולה, שכולל למעלה מ-1,000 גלקסיות. בדומה לגלקסיות האחרות בצביר, שנכללות גם בקטלוג מסיה, היא בין הגלקסיות הבהירות מבין חברות הצביר. בקטלוג מסיה כלולות, פרט ל-M56, רק עוד 5 גלקסיות אליפטיות: M49, ‏M60 ו-M87 הבהירות ומרשימות יותר, וכן M89 ו-M105 שלהן בהירות דומה לשל M59.

היסטוריה
--------

M59 התגלתה על ידי האסטרונום הגרמני יוהאן גוטפריד קלר בתאריך 11 באפריל 1779, בעת שצפה בשביט שעבר בסמוך, ותיאר אותה ואת M60 הסמוכה כשתי ערפיליות קטנות וקשות לצפייה, אחת מעל השנייה. ארבעה ימים לאחר מכן צפה שארל מסיה באותו שביט וזיהה גם כן את זוג הגלקסיות M59 ו-M60 וכן את M58 הסמוכה וכלל את שלושתן בקטלוג מסיה. מסיה ציין של-M59 בהירות דומה לזו של M58. ויליאם הרשל צפה בה בשנת 1784 ותיאר אותה כערפילית בהירה ועגולה וציין שבהירותה גדולה יותר במרכזה. ג'ון הרשל צפה בה בשנת 1825 וציין שמדובר בערפילית חלשה ושבהירותה גדלה בהדרגה כלפי מרכזה. בשנת 1831 הוא הוסיף שצורתה מאורכת ולא עגולה.

תצפית
-----

M59 נמצאת מעט פחות ממעלה וחצי צפונית לכוכב ρ (רו) בבתולה וכ-5 מעלות מערבית לכוכב וינדמיאטריקס (ε בבתולה). נחוץ טלסקופ על מנת לראותה, טלסקופ חובבים מספיק כדי להבחין בהבדלי הבהירות בין מרכזה של הערפילית ובין שוליה, אבל רק בצילום ארוך חשיפה דרך טלסקופ מקצועי ניתן להבחין במבנה המלא של הגלקסיה שכולל קרוב ל-2,000 צבירים כדוריים. סיווגה של M59 כ-E5 מציין שאורך הציר הראשי שלה הוא קרוב לכפול מאורך צירה המשני. גודלו הזוויתי של הציר הראשי הוא כ-5 דקות קשת שבמרחק של 60 מיליון שנות אור שקול לאורך של כ-90,000 שנות אור.

פחות מחצי מעלה ממזרח-דרום-מזרח ל-M59 נמצאת M60 הגדולה והבהירה יותר ומעט יותר ממעלה בכיוון מערב-צפון-מערב נמצאת M58.

ההסחה לאדום של אור הגלקסיה מראה ש-M59 מתרחקת משביל החלב במהירות של כ-410 קילומטר בשנייה.

קישורים חיצוניים
----------------

ויקישיתוף מדיה וקבצים בנושא **M59** בוויקישיתוף
* M59 באתר SEDS
* מידע על M59 באתר NED
* M59, בבסיס הנתונים SIMBAD לגרמי שמיים אסטרונומיים

הערות שוליים
------------

1. ↑  F. Wernli, E. Emsellem & Y. Copin: A 60 pc counter-rotating core in NGC 4621, Astronomy & Astrophysics, vol. 396, p. 78 (2002)

| קטלוג מסיה |
| --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |
| אחרים | M40 • M73 |
| שארל מסיה • קטלוג קלדוול • הקטלוג הכללי החדש |
**המרד האיסלאמי בסוריה** התרחש בשנים 1976–1982 במספר ערים בסוריה. במהלך המרד לחמו אלפי מורדים אסלאמיסטים סונים מתנועת האחים המוסלמים בשלטון הסורי בהובלת נשיא סוריה חאפז אל-אסד ומפלגת הבעת'.

רקע
---

העימותים בין שלטון הבעת' בסוריה לבין האחים המוסלמים החלו מיד לאחר ההפיכה הצבאית במדינה. בשנים 1964–1965 התקיימו מהומות, שביתות והפגנות רבות במדינה כנגד השלטון, כשהתקרית הבולטת ביותר הייתה פרעות חמאת בעיר חמה שהיוותה את מרכז השמרנות האיסלאמית בסוריה.

ב-31 בינואר 1973 יישם הנשיא חאפז אל-אסד את חוקת סוריה משנת 1964, וזה הוביל למשבר לאומי. בניגוד לחוקות קודמות, החוקה החדשה לא חייבה את נשיא סוריה להיות מוסלמי, מה שהוביל להפגנות קשות ברחבי המדינה.

מהלך המרד
---------

בעקבות הכיבוש הסורי בלבנון ב-1976 נרצחו מספר קצינים וסוכני ממשל בולטים, בהם מפקד חיל המצב בחמה (אוקטובר 1976), הרקטור של אוניברסיטת דמשק (פברואר 1977), מפקד חיל הטילים, מנהל ענייני המשטרה במשרד הפנים, התובע הציבורי ואף רופאו של אסד עצמו. רוב הקורבנות היו עלאווים. ב-16 ביוני 1979 נרצחו עשרות צוערים בבית הספר לתותחנות בחלב. טבח הצוערים היווה התחלה לפעולות טרור וגרילה אינטנסיביות בעיר. בשנים 1979–1981 נרצחו בעיר למעלה מ-300 איש בפיגועים שונים, רובם עלאווים. תריסר אנשי דת מוסלמים שגינו את הפיגועים נרצחו אף הם.

ב-8 במרץ 1980 (יום השנה ה-17 להפיכת הבעת') התקיימו שביתות והפגנות ברחבי סוריה, שהפכו במהרה לעימותים אלימים. מוקד העימותים הארצי היה בחלב, שם נשלחו עשרות אלפי חיילים הנתמכים על ידי טנקים ומסוקים לדכא את המהומות, שבמהלכן נהרגו מאות מפגינים וכ-8,000 נעצרו. באפריל דוכא המרד בעיר.

ב-26 ביוני 1980 השליכו חמושים שני רימונים וירו לעבר הנשיא אסד במהלך קבלת פנים רשמית לנשיא מאלי. הנשיא ניצל מניסיון ההתנקשות. באוגוסט הוצאו להורג כ-80 מתושבי חלב שהתגוררו בשכונה בה הותקף מוצב צבאי. באפריל 1981 בוצע ניסיון כושל לביצוע פיגוע בכפר עלאווי בסמוך לחמה. ניסיון זה הוביל לרצח 400 מתושבי העיר שנבחרו באקראי. מאוגוסט ועד נובמבר נרצחו מאות אנשים בפיגועי ענק בדמשק.

האירוע שנחשב לסוף המרד היה טבח חמה בפברואר 1982.

לאחר המרד
---------

במהלך שנות ה-90 שחרר הנשיא אסד כמה מן הפעלים האיסלאמיים שנכלאו לאחר המרד. במאי 2001 פרסמה תנועת האחים המוסלמים הודעה הדוחה את האלימות הפוליטית וקוראת למדינה מודרנית ודמוקרטית. אסירים פוליטיים רבים, כולל אנשי "האחים המוסלמים", קיבלו חנינה ושוחררו. עם זאת, לאחר כשנה הנשיא החדש בשאר אל-אסד ביטל את תהליך הדמוקרטיזציה.

ראו גם
------

* ההפיכה בסוריה (1966)
* מהפכת התיקונים בסוריה
* מלחמת האזרחים בסוריה
* הפיכת הבעת' בסוריה (1963)
* זכויות האדם בסוריה

קישורים חיצוניים
----------------

ויקישיתוף מדיה וקבצים בנושא **מרד האחים המוסלמים בסוריה** בוויקישיתוף
**נונו מיגל מונטיירו רושה** (בפורטוגזית: **Nuno Miguel Monteiro Rocha**; נולד ב-25 במרץ 1992, פראיה, כף ורדה) הוא כדורגלן מכף ורדה, המשחק בעמדת הקשר במועדון CSU קראיובה.

קריירה
------

### קריירת מועדונים

הוא התחיל את הקריירה המקצועית שלו בקבוצת המילואים של "מאריטימו", מאז 2011 במשך שלוש עונות שיחק 85 משחקים וכבש 8 שערים. לאחר מכן הועבר להרכב הקבוצה הבוגרת ובעונת 2013/14 שיחק 15 משחקים, ב-16 בפברואר 2014 הבקיע את השער היחיד במשחק הבית נגד "ויטוריה" סטובל. ביוני 2014, עבר לרומניה והצטרף למועדון "CSU קראיובה", הוא הופיע ב-97 משחקים והבקיע 23 שערים. ב-11 באפריל 2017 עזב את הקבוצה. ב-7 ביוני 2017 חתם על חוזה לשלוש שנים במועדון "טוסנו" מליגת העל הרוסית בכדורגל, אך שוחרר לבסוף בתום שנה, בעקבות פירוק הקבוצה. הוא חזר לקבוצתו הקודמת, CSU קראיובה מליגת העל הרומנית בכדורגל.

### בנבחרת

את הופעת הבכורה שלו במדי נבחרת כף ורדה ערך ב-6 בספטמבר 2014 במשחק מוקדמות גביע אפריקה לאומות נגד ניז'ר (3:1). הוא שיחק שלושה משחקים בגביע אפריקה לאומות 2015 עצמו. את שערו הראשון הבקיע ב-13 ביוני 2015 במשחק הבית נגד סן טומה ופרינסיפה (7:1) במוקדמות טורניר גביע אפריקה לאומות 2017.

קישורים חיצוניים
----------------

ויקישיתוף מדיה וקבצים בנושא **נונו רושה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

| **נבחרת כף ורדה – גביע אפריקה לאומות 2015** |
| --- |
| 1 ווזינה • 
2 סטופירה • 
3 פ. וארלה • 
4 קאי • 
5 בבאנקו • 
6 סמדו • 
7 א. פורטס • 
8 ט. וארלה • 
9 קוקה • 
10 ראמוש • 
11 רודריגש • 
12 סוסה •
13 פלטיני • 
14 גאגה •
15 רושה •
16 קרוס •
17 קאלו •
18 ניבאלדו •
19 טבארש •
20 מנדש •
21 דז'אניני •
22 ג'. פורטס •
23 קרליטוס •
מאמן: אגואס | כף ורדהכף ורדה |
**מוקסין המים** (שם מדעי: *Agkistrodon piscivorus*; קרוי גם: **מוקסין הכותנה**, **מוקסין הביצות** ו**מוקסין שחור**) הוא מין נחש ארסי ממשפחת הצפעיים החי בביצות באמריקה הצפונית.

מאפיינים
--------

המוקסין הוא נחש גדול השוחה רוב הזמן במים ונח על ענפים מתים. הוא נפוץ בביצות, נהרות ואגמים בדרום ארצות הברית באלבמה, ארקנסו, פלורידה, ג'ורג'יה, אילינוי, אינדיאנה, קנטקי, לואיזיאנה, מיסיסיפי, מיזורי, נברסקה, דרום ניו ג'רזי, וירג'יניה, קרוליינה הצפונית, קרוליינה הדרומית, אוקלהומה, וטקסס וגם בקצוות של טנסי, וקנזס.

אורכו הממוצע 80 ס"מ, אם כי נמצאו פרטים באורך כפול.

המוקסין הוא טורף שיאכל כל חיה קטנה שתימצא בדרכו לרבות: חלזונות, שפמנונים, סרטני נהרות, דגים שונים, צפרדעים, לטאות, נחשים אחרים, צבים צעירים, צאצאי אליגטורים, עופות קטנים וגוזלים ויונקים קטנים. בגן החיות של מיאמי תועד מכשיר עיקוב שהושתל בבטנו של נחש מסוג פיתון בורמזי שנטרף בידי נחש מוקסין המים

אצל הצעירים ישנו זנב צהוב היכול להתפתל קלות ולהידמות לתולעת. הנחש מפתה עם הזנב יצורים המתקרבים לאכול את ה"תולעת" ואז מוכשים.

אויביו העיקריים הם נחשים אחרים, צבים נשכנים, אליגטורים, עופות דורסים ויונקים טורפים. המוקסין מתגונן מאויביו על ידי הצטנפות לכדור ופעירת פיו הלבן והמפחיד שהקנה לו את שמו - מוקסין הכותנה.

קישורים חיצוניים
----------------

ויקישיתוף מדיה וקבצים בנושא **מוקסין המים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ARKive
* ITIS
* NCBI
* GBIF
 |

מוקסין מים מתגונן מטורף

הערות שוליים
------------

1. ↑  מוקסין המים באתר הרשימה האדומה של IUCN
2. ↑  ynet, שבב המעקב גילה: נחש בלע פיתון בורמזי בגן חיות במיאמי, באתר ynet, 28 באוגוסט 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293945005171

 |
**ברניקי** נקראה גם **ברניקי סירה** (נולדה בין השנים 280-285 לפנה"ס - 246 לפנה"ס), הייתה נסיכה מבית תלמי ואשתו של המלך הסלאוקי אנטיוכוס השני.

ברניקי הייתה בתו של תלמי השני פילדלפוס ואשתו הראשונה ארסינואי הראשונה שהייתה בתו של ליסימכוס מלך תראקיה.

הנישואים בין ברניקי לאנטיוכוס נערכו בשנת 252 לפנה"ס בעקבות הסכם השלום שנחתם בינו לבין תלמי השני שסיים את המלחמה הסורית השנייה. על פי הסכם זה, התגרש אנטיוכוס מאשתו לאודיקה הראשונה כשהוא מעביר את זכות הירושה לילדיה העתידיים של ברניקי. לאודיקה קבלה נחלות מאנטיוכוס השני ופרשה לאסיה הקטנה. תלמי השני ליווה אישית את ברניקי לפלוסיום, לאחר מכן לוותה לגבול המצרי על ידי השר אפולוניוס ומשם נסעה לצידון שם התקבלה על ידי אנטיוכוס.

לאחר שתלמי השני מת בינואר 246 לפנה"ס, עזב אנטיוכוס השני את משפחתו השנייה באנטיוכיה וחזר ללאודיקה שגרה באפסוס. הוא גם קבע שבנו הראשון מלאודיקה יהיה יורשו החוקי. ביולי 246 לפנה"ס, בהיותו באחוזה של אשתו הראשונה לאודיקה מת אנטיוכוס בנסיבות במסתוריות. הועלו חשדות שמותו היה כתוצאה מהרעלה שבוצעה על ידי לאודיקה כנקמה על גירושיה. לאחר מותו דרשה ברניקי שבנה אנטיוכוס יירש את אביו ולאודיקה הכריזה על בנה סלאוקוס השני, למלך על אסיה הקטנה, ושכנעה את אנשי החצר באנטיוכיה להרוג את ברניקי ואת בנה הקטן, ולהכתיר את בנה סלאוקוס השני כמלך. מעשה זה הביא לפרוץ המלחמה הסורית השלישית. כוח צבאי נשלח מקפריסין לסייע לברניקי אבל הוא לא הצליח למנוע את רציחתה.

אחיה של ברניקי, תלמי השלישי שירש את אביו, פלש בשנת 246 לפנה"ס לסוריה במסע נקמה על רצח אחותו. בהמשך מסע המלחמה הוא הרג את לאודיקה.

קישורים חיצוניים
----------------

* Berenice Phernephorus באתר livius.
* Ptolemy III Euergetes, The Third King of Egypt's Ptolemaic Dynasty באתר touregypt.
* Berenice Phernophorus באתר PTOLEMAIC DYNASTY

הערות שוליים
------------

1. ↑  Third Syrian War, 246-241 BC (Laodicean War)
**Donkey Kong 64** הוא משחק פלטפורמה משנת 1999 שפותח על ידי Rare ופורסם על ידי נינטנדו עבור הקונסולה Nintendo 64. זהו משחק דונקי קונג היחיד שמציג משחק תלת מימד. בתור הגורילה דונקי קונג, השחקן חוקר רמות נושא כדי לאסוף פריטים ולהציל את בני משפחתו החטופים מהמלך ק. רול. השחקן משלים מיני-משחקים וחידות כחמש דמויות קונג שניתן לשחק בהן - כל אחת עם היכולות המיוחדות שלה - כדי לקבל בננות ופריטי אספנות אחרים. במצבי מרובה משתתפים, עד ארבעה שחקנים יכולים להתחרות במשחקי deathmatch ו-Stand Man Last.

מטרת המשחק
----------

המשחק עוקב אחר קו עלילה מסורתי לסדרה: המלך ק. רול והקרמלינגס הזוחלים שלו פולשים לאי DK האידילי וחוטפים את החברים של דונקי קונג, מתכננים להפעיל את הנשק Blast-O-Matic (בעברית: פיצוץ מכני) שלהם ולהרוס את האי. לאחר הדרכה, השחקן יוצא בתור דונקי קונג כדי לחלץ את האחרים מהחוטפים שלהם ולעצור את התוכנית של ק. רול. תוך כדי לחקור את עולם המשחק והשלמת מיני-משחקי פאזל, השחקן אוסף שני סוגים של בננות: בננות צבעוניות, שמקודדות בצבע שונה עבור כל דמות של קונג, מעניקות לשחקן מדליות בננה וניתן להחליף אותן עבור גישה לבוס של כל עולם. מַאֲבָק; ובננות מוזהבות, שמספר מסוים מהן נדרש כדי לפתוח כל עולם חדש במשחק. מתוך 3,831 פריטי אספנות בסך הכל, נדרשים 1,810 (1,680 בננות צבעוניות, 100 בננות זהובות, 8 מפתחות בוס, שרטוט אחד, 15 מדליות בננה, 4 כתרי K. Rool, מטבע נינטנדו והמטבע הנדיר) להשלמת המשחק.

פיתוח
-----

### עיצוב

דגמי הדמויות עוצבו והונפשו מאפס. Rare לא הצליחה לעשות שימוש חוזר בדגמים מסדרת ה-Donkey Kong Country, שם הם טופחו מראש ועוצבו עם NURBs באמצעות PowerAnimator; גרפיקת התלת מימד בזמן אמת של דונקי קונג 64 יכלה להשתמש רק במצולעים, אז הצוות השתמש בכלי חדש, Gamegen. המודלים המעובדים מראש שימשו כאסמכתא עבור דגמי המצולעים והמרקמים, כגון עבור הפנים של פיות הקונגים. למרות שהגרפיקה בזמן אמת מנעה מ-Rare לשחזר את רמת הפירוט שנראתה בסדרת Donkey Kong Country, הם אפשרו דמויות אקספרסיביות יותר. עיבוד דגמים משביעי רצון הוכיח את עצמם כמאתגר; האמן הראשי מארק סטיבנסון ציין כי "אם אתה יכול לראות את הדמות הזו מכל זווית, היית עושה אנימציה, מכניס אותה למשחק, והיית חושב שהיא נראית טוב מהצד, אבל נורא מכל זווית זָוִית!"

#### מוזיקה

גרנט קירקופ הלחין את הפסקול, אותו תיארו נינטנדו כקרוב יותר ברוחו לבנג'ו-קאזואי מאשר לפסי הקול של דונקי קונג קאנטרי של דייוויד ווייז. עם זאת, קירהופ העיר שהוא ניסה לשמור על הטון האפל יותר והאטמוספירי שווייז הביא לדונקי קונג, וכלל רמיקס ל"Jungle Japes" של ווייז. המלחינה של דונקי קונג קאנטרי 3, אוולין פישר, שובצה במקור לדונקי קונג 64; קירהופ הסתבך לאחר שהתבקש עזרה, והוא סיפק את קולו של דונקי קונג. ה-"DK Rap", המציג את יכולות הדמות של קונג, הוגה ונכתב על ידי אנדראס, כבש והוקלט על ידי Kirkhope, ובוצע על ידי אנדראס וכריס סאתרלנד.[3] [35] היא נועדה להיות בדיחה קלילה, אם כי המבקרים פירשו אותה כניסיון כתיבת שירים רציני. נינטנדו אמריקה ערכה תחרות "DK Rap" שבה המעריצים מקליטים גרסה משלהם של הראפ כדי לזכות בפרסים כולל טיול למטה שלה.

ראו גם
------

* דונקי קונג
* נינטנדו 64

קישורים חיצוניים
----------------

ויקישיתוף מדיה וקבצים בנושא **Donkey Kong 64** בוויקישיתוף
* 

* אתר האינטרנט הרשמי של Donkey Kong 64

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb385197897 (data)
* MusicBrainz work: 95eff63c-c7d0-4b34-8332-29d03edd5555

 |
מלון "רוסיה", 2004
**מלון "רוסיה"** (ברוסית: **«Россия»**) הוא בית מלון במוסקבה שנבנה בשנים 1964–1967 ברובע ההיסטורי "זריאדיה" בעיר על גדת מוסקבורצקאיה, בסמוך לקרמלין. המלון הכיל 3,182 חדרים עבור 5,300 איש ובשיאו היה אחד מבתי המלון הגדולים באירופה. ב-1 בינואר 2006 המלון נסגר וב-29 במרץ אותה שנה החלו לעבוד על הריסת המבנה.

השריפה בפברואר 1977
-------------------

בליל ה-25 בפברואר 1977 במלון "רוסיה" פרצה אש חזקה. האש פרצה בעת ובעונה אחת בקומות 5, ה-11 וה-12 באגף הצפוני של הבניין. אנשים ששהו בקומה 12 ומעלה, כולל מבקרים במסעדות בקומות 17 ו-22 היו לכודים. האש התפשטה במהירות גבוהה בשל השטיחים והטפטים הסינתטיים. הכבאים הגיעו עם כוח רב ממוסקבה עצמה וכבאים ממחוז מוסקבה. כתוצאה מהשריפה נהרגו 42 בני אדם, בהם חמישה עובדי המלון. פציעות בדרגות שונות של חומרה נגרמו ל-52 בני אדם, בהם 13 כבאים. פונו למעלה מ-1,000 אנשים לבתי החולים ונשרפו יותר מ-100 חדרים, במיוחד במחלקה, שבה השתכנו זרים.

על פי הגרסה הרשמית, גורם האש היה קצר חשמלי בחדר השידור המרכזי בקומה החמישית. המהנדס הבכיר של המרכז נעצר מיד ונשפט ב-5 במאי 1978 (הוא נידון לחמש עשרה שנות מאסר), סגנו שהיה אמור להישפט אף הוא התאבד לפני שנפתח הדיון בעניינו.

לאחר מכן, בכל המלונות ברוסיה החלו לחפש דוודים של לוחות חשמל. למרות המסקנה של ועדת מומחים, כי הגורם האמיתי של מקור האש נותר לא ברור, היו כמה גרסאות, אחת מהן טענה כי זו הייתה הצתה מכוונת.

השריפה בשנת 1977 נרשמה בהיסטוריה כאחת השריפות הגדולות של המאה העשרים, לא רק ברוסיה אלא גם בעולם. התקרית אף אוזכרה ברומן של ולדימיר סאנין "השריפה הגדולה", ונעשה תחקיר תיעודי בשם **האש במלון "רוסיה"** ובשנת 2016 שודרה בערוץ הראשון הרוסי סדרת הטלוויזיה "מלון רוסיה" המגוללת את עבודתם של עובדי המלון ובין השאר גם את התרחשויות השריפה.

תחילת העבודות של הריסת המבנה, 3 בפברואר 2007

הריסה ופירוק
------------

בשנת 2004, הרשויות במוסקבה החליטו להרוס את המלון. במקום מלון "רוסיה" מתוכנן להיבנות קומפלקס בניינים שיכלול מלון ובניין משרדים בשטח כולל של 410,000 מ"ר עם חניון תת-קרקעי עבור 2,500 מכוניות. הפרויקט החדש עתיד לכלול, בשלב ראשון, בניין מלון בן 6 קומות ובשלב שני, התאמת המבנה לעיצוב ההיסטורי של הרובע.

בנובמבר 2004, הוצא מכרז לבניית המלון. חברת "Monab" (חברת בת של בנק "Mosnarbank Evrofinance") בבעלות איש עסקים שלווה צ'יגירינסקי ניצחה במכרז. בשנת 2007 בית משפט ביטל את המכרז.

הקמת פארק זאריאדיה
------------------

אחרי שנים של תהליך משפטי החליט נשיא רוסיה ולדימיר פוטין להפוך את השטח שבו עמד בית המלון לפארק עירוני בשם: "**פארק זאריאדיה**" שבו מוצגת כל הצמחייה של רוסיה עם אמפיתיאטרון ועם ביתן מידע המספר אודות ההיסטוריה של הכיכר האדומה הנמצאת בצמוד. בניית הפארק החלה באפריל 2015 והפארק נפתח לציבור בספטמבר 2017, במלאת 870 שנה לעיר מוסקבה, במעמד פוטין וראש עיריית מוסקבה סרגיי סוביאנין.

ראו גם
------

* מלון איזמעילובו

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מלון רוסיה (מוסקבה)** |
**נַחַל אַרְדּוֹן** (בערבית: "ואדי א-רחידה" - "הנחל המבוקע") הוא נחל אכזב קצר העובר בחלק הדרומי של בקעת ארדון שבמזרח מכתש רמון, ומנקז חלק מבקעת ארדון אל נחל נקרות שמחוץ למכתש רמון. לאורך הנחל ניתן לראות תופעות גאולוגיות מרשימות, ונופים מגוונים שנוצרו עקב חשיפה של שכבות סלע מתקופות קדומות שונות.

הנחל מתחיל סמוך לפסגתו של הר ארדון, משם הוא יורד במצוק המערבי של הר ארדון, על פי מתווה תלול שנוצר על ידי שבר גאולוגי אל קרקעית בקעת ארדון. משם הוא ממשיך דרומה ומתחתר באבני חול צבעוניות ולבנות. לאורכו מצויים חלקים מגזעי עצים מבורזלים. בהמשך עובר הנחל למרגלות גבעת חרוט ומתחתר בין שכבות דולומיט ואבן חול צבעונית. בקיר הצפוני של הנחל נחשפות שכבות אופקיות של אבן צבעוניות, הכוללות סלעי דולומיט, אבני חול וחרסיות ירוקות-אדמדמות. לתוך השכבות הללו חדרו שבעה דייקים מאגמתיים.

בגדה הצפונית של הנחל נובע עין ארדון, אשר מימיו מעט מלוחים והוא אינו פעיל באופן תדיר.
בהמשך התחתרותו נפגש נחל ארדון עם נחל חררים, וממשיך עוד כ-500 מטר עד שיוצא מתחומו של מכתש רמון אל תחום נחל נקרות.

מסלול בדרגת קושי נמוכה עובר לאורך חלק מהנחל ובו אפשר לצפות בשכבות הסלע הצבעוניות ובדייקים.

* דייק בנחל ארדוןדייק בנחל ארדון
* דייק "האב ובנו" בנחל ארדוןדייק "האב ובנו" בנחל ארדון
* דייק "הלב השחור"דייק "הלב השחור"
* גבעת חרוטגבעת חרוט
* גבעת חרוט והר ארדוןגבעת חרוט והר ארדון
אין תמונה חופשיתאין תמונה חופשית
**מור כהן** (נולדה ב-22 בפברואר 1988) היא שחקנית ויוצרת קולנוע ישראלית המתגוררת בארצות הברית.

ביוגרפיה
--------

מור כהן גדלה בפתח תקווה ובשנות נעוריה עברה עם משפחתה ליקנעם עילית. היא התחנכה בחיפה בבית הספר רעות לאמנויות ובתיכון ויצו לאמנויות במגמת תיאטרון. שירתה בצה"ל כמאבחנת ומראיינת פסיכוטכנית בחיפה.

בגיל תשע החלה להופיע על במות בישראל, ובצעירותה השתתפה בשלל תפקידי אורח בטלוויזיה מטעם אולפני הרצליה וערוץ הילדים.

השכלה
-----

כהן למדה משחק בבית הספר אימפרו ברמת גן ובמסלול התלת-שנתי באקדמיה לאמנויות המופע בתל אביב, שם סיימה את לימודיה בהצלחה בשנת 2014. לאחר תום לימודיה עברה לפריז, שם התגוררה כשנה וחצי, במהלכן פעלה כמוזיקאית.

בשנת 2015 זכתה במלגות לימודים מטעם New York Conservatory for Dramatic Arts והאקדמיה לקולנוע של ניו יורק (אנ'), ועברה לניו יורק כדי ללמוד משחק מול מצלמה. היא מתגוררת בארצות הברית מאז.

קריירה
------

בשנת 2013 שיחקה בסרט הביכורים של נטלי פורטמן כבמאית, "סיפור על אהבה וחושך".

בשנת 2016 חברה כהן לקבוצת התיאטרון Amios בניו יורק, שם שיחקה בהפקות רבות והפיקה ערבי תיאטרון קצר. בהמשך הייתה ממקימיי פרויקט התיאטרון הדו-לשוני The Israeli Artist Project שנוסד ב-2018, ומטרתו הנגשת יצירות ישראליות לקהל אמריקאי וגישור בין התרבויות. במסגרת הפרויקט הפיקה ושיחקה בהצגת אוף-ברודוויי "סקופ" מאת יאיר פקר, לצדם של רון אורלובסקי, גלית פלנר, מיכאל עינב, עדן רובינפור ויוני ונדריגר.

בשנת 2017, בשיתוף עם הבמאי-תסריטאי רועי זפרני והמלחינה נמי מלומד, הפיקה כהן את הסרט הקצר "מעבר לחומה". הסרט זכה בקטגוריה "Best World Cinema Short" בפסטיבל הקולנוע בפיניקס בשנת 2019, גרף מעל למיליון צפיות בארץ ובעולם וזכה לתשבחות רבות.

בשנת 2020 ביימה והפיקה את הקליפ הרשמי לשיר "Change" של המוזיקאית סיון ארבל, שזכה למענק לקידום יצירות חדשות מטעם מפעל הפיס.

בשנת 2021 שיתפה פעולה עם להקת המטאל Born of Osiris (אנ') בקליפ לשיר Angel or Alien (אנ'), בו גילמה את אלה מצרית.

ב-2022 כיכבה כהן בקומדיה הרומנטית Handle With Care מאת המחזאי ג'ייסון אודל וויליאמס, בהפקת תיאטרון Stage West. כהן גילמה את הדמות הראשית, איילת, צעירה ישראלית הנמצאת בטיול בארצות הברית עם סבתה כאשר הבלתי צפוי קורה.

לצד עבודת משחק והפקה בקולנוע ותיאטרון, השתתפה כהן בפרסומות וקמפיינים לחברות גדולות, בהן יצרנית הרכב פורד, UPS, מותג המשקפיים "Foster Grant", ויצרניות אופנה נוספות. בנוסף, היא מגלמת את La Bruja, דמות הדגל של חברת Shiner Beer, ומשמשת כפרזנטורית של החברה.

קישורים חיצוניים
----------------

* 

* אתר האינטרנט הרשמי של מור כהן (באנגלית)
* מור כהן, ברשת החברתית אינסטגרם

* מור כהן, במסד הנתונים הקולנועיים IMDb (באנגלית)
* מור כהן, במיזם "אישים" לתיעוד היצירה הישראלית
* מור כהן, במסד הנתונים Broadway World (באנגלית)
* "Everyone Is Rooting For You" 5 Insider Tips with Actress, Producer, and Director Mor Cohen | by Yitzi Weiner | Thrive Global | Medium
* A Chat With Mor Cohen About Authenticity, Stage West Theatre
* Interview with actress Mor Cohen (14/09/2017) Di Vito "Nik H." Nicoletti, Voce Spettacolo

הערות שוליים
------------

1. ↑  קרי רובינשטיין, סקופ: יש תיאטרון ישראלי בניו יורק, באתר ynet, 9 במרץ 2018
2. ↑  A. A. Cristi, Stage West Presents The Holiday Charmer HANDLE WITH CARE, By Jason Odell Williams, BroadwayWorld.com (באנגלית)
3. ↑  Handle With Care @ Stage West Theatre, Onstage NTX (ב־American English)
פירוש נוסף ערך זה עוסק במונח מתחום המיפוי. אם התכוונתם למונח בתחום הגיאומטריה, ראו טריאנגולציה (גאומטריה); אם התכוונתם למונח בפסיכולוגיה ראו טריאנגולציה (פסיכולוגיה); אם התכוונת למונח שעוסק בשלושה דברים ראו שילוש.
בטריגונומטריה ובמיפוי, **טריאנגולציה** או **שילוש** היא תהליך חישוב קואורדינטות של נקודה במרחב, באמצעות משולש שידוע אורך אחת מצלעותיו ומיקום שני הקודקודים שבקצות צלע זו, והזוויות הנוצרות בשני קודקודים אלה עם הצלעות המחברות אותם לנקודה המבוקשת. לחישוב משמש משפט הסינוסים.

היסטוריה
--------

ככל הידוע, שימוש נרחב בשיטה החל במאה ה-16 או תחילת המאה ה-17 על ידי יישומו של ברתולומאוס פיטיסקוס (אנ') לתחום הגאוגרפיה והגאודזיה וזמן קצר לאחר מכן, וילברורד סנל מצא שימוש לטריאנגולציה במדידת קו המשווה.

האסטרונום ג'ובאני דומניקו קאסיני עבד במשך כל חייו על יוזמת מיפוי טופוגרפי של צרפת באמצעות טריאנגולציה עד למותו, את עבודתו המשיכו בנו ונכדו אשר סיים את העבודה המדוקדקת לבסוף, בשנת 1789 או 1793. הייחס לעבודה הייתה כיצירת אמנות בזמנו והמפה התפרסמה בשם *Carte de Cassini* (לוח קסיני).

עד היום נחשבת הטריאנגולציה לטכניקה בסיסית בעבודת המיפוי, אף על פי שינויים ניכרים בטכנולוגיות המתפתחות. דוגמה לטכנולוגיה מתקדמת המשתמשת בתולדה של הטכניקה היא מערכת ה-GPS, אשר שיטת זיהוי המקום שלה מתבססת על פיתוח מאוחר יותר של הטריאנגולציה – ה**טריאלטרציה**. עוד דוגמה לטכנולוגיה יומיומית כזו היא הטלפון הסלולרי כאשר תחנות הבסיס והקליטה מסוגלות לזהות את מקור האות של הטלפון על ידי שילוב נתונים ממספר נקודות.

שימושים נפוצים
--------------

תחנות המעקב משמשות ליצירת משולש דמיוני עם הטיל. חישוב נתוני הזוויות A ו-B, באמצעות שימוש במשפט הסינוסים, מאפשר לקבוע את הקואורדינטות של הטיל ובפרט את מרחקו מנקודת המעקב המרכזית d.
מערכות טלמטריה משתמשות בטריאנגולציה למעקב התנועה של אובייקט, לדוגמה, בתמונה משמאל ניתן לראות תחנת מעקב מסורתית המשתמשת בשתי נקודות ייחוס ליצירת משולש ובכך לחשב את מיקומו המדויק של הטיל במרחב התלת־ממדי.

באסטרונומיה משתמשים בשיטה כדי לקבוע את מרחקם של גרמי שמים מכדור הארץ.

טריאנגולציה באמצעות נקודות ייחוס שאינן קבועות (למשל, באמצעות תחנות במיקומים נעים) מבוצעת על ידי שלוש נקודות ייחוס ונקודה מרכזית אחת.

ראו גם
------

* היסט
* טריגונומטריה
* רשת טריאנגולציה
* טריאנגולציה (גאומטריה)

קישורים חיצוניים
----------------

ויקישיתוף מדיה וקבצים בנושא **טריאנגולציה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548774905171
* BnF: cb11979394g (data)
* GND: 4186017-2
* LCCN: sh85137410
* NARA: 10643923

 |

הערות שוליים
------------

1. ↑  Topographic Map Background
2. ↑  יש להבחין, כי איור זה ממחיש טריאנגולציה במרחב הדו-ממדי **בלבד**. כל נקודת מעקב מספקת שירוש מיקום הטיל במישור אחד. לקיבוע במרחב התלת-ממדי תידרש נקודת מעקב שלישית, כדי להסיק את מיקומו של הטיל בציר העומק.
**נונה מורדיוקובה** (ברוסית: **Нонна Мордюкова**; ‏25 בנובמבר 1925 – 6 ביולי 2008, מוסקבה) הייתה שחקנית קולנוע רוסיה וסובייטית. זכתה בפרס סטלין (1949) ובשנת 1974 הוענק לה התואר  האמן העממי של ברית המועצות. על פעילותה בתחום הקולנוע הוענקו לה מספר עיטורים.

חייה
----

נונה (נויאברינה) מורדיוקובה נולדה בכפר במחוז דונייצק (אז בתחומי ברית המועצות היום באוקראינה) למשפחה ממוצא קוזאקי. תוך זמן קצר המשפחה עברה לכפר אחר במחוז קרסנודאר אם המשפחה קודמה לתפקיד יושב ראש הקולחוז המקומי האב שירת בצבא.

בשנת 1945 מורדיוקובה התקבלה ללימודים ב-VGIK וסיימה את לימודיה בשנת 1950. עוד במהלך הלימודים השתתפה בסרט של סרגיי גרסימוב, על השתתפותה בסרט זה הוענק לה פרס סטלין. במהלך הלימודים התחתנה עם ויאצ'סלב טיכונוב ממנו התגרשה כעבור 13 שנים.

בשנות ה-50 נונה מורדיוקובה השתתפה במספר סרטים בהם גילמה תפקיד של אישה סובייטית בעלת תפקיד ניהולי. בשנת 1967 היא מלאה תפקיד ראשי בסרט "הקומיסר". סרט זה נאסר להקרנה במשך 20 שנים בטענה שנושאים יהודים קיבלו בו ביטוי יתר. כאשר הסרט שוחרר להקרנות בתחילת הפרסטרויקה הוא זכה להצלחה גדולה בעיקר מחוץ לגבולות ברית המועצות.

במהלך שנות ה-60 השחקנית גילמה תפקידים קומיים במספר סרטים ותפקידים אלו הוסיפו לפופולריות שלה ולמוניטין כשחקנית עממית.

בשנת 1972 היא הצטלמה בסרט ביחד עם בנה. בהתאם לתסריט, בנה נהרג במהלך תקרית גבול. בשנת 1990 בנה של מורדיוקובה נהרג.

בשנת 1972 היא זכתה בתואר "שחקנית השנה של ברית המועצות". בשנת 1977 גילמה אישה העוזרת לבנה שערק מהצבא. תחילה הקרנת סרט זה נאסרה אך כעבור כשנה הוא שוחרר להקרנה.

בשנות ה-80 היא המשיכה להצטלם אך בהצלחה פחותה בהרבה. לאחר התפרקות ברית המועצות היא כמעט ולא הצטלמה.

בסך הכול מורדיוקובה השתתפה ביותר מ-60 סרטים.

קישורים חיצוניים
----------------

ויקישיתוף מדיה וקבצים בנושא **נונה מורדיוקובה** בוויקישיתוף
* 

* נונה מורדיוקובה, במסד הנתונים הקולנועיים IMDb (באנגלית)

* נונה מורדיוקובה, באתר AllMovie (באנגלית)

* נונה מורדיוקובה, במסד הנתונים הקולנועיים KinoPoisk (ברוסית)
* אתר לזכרה
* סרטון על השחקנית, סרטון באתר יוטיוב
* נונה מורדיוקובה, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007445425805171
* BNE: XX4952275
* BnF: cb14053230z (data)
* GND: 121893243
* ISNI: 0000 0001 1609 381X
* LCCN: no98080942
* NTA: 09143839X
* SUDOC: 143287281
* VIAF: 24804386
* WorldCat: lccn-no98080942

 |
חלקי הצמח קנאביס סאטיבה
**קנאביס סאטיבה** (שם מדעי: *Cannabis sativa*) מין בסוג קנאביס, הוא צמח חד-שנתי ודו-מיני. בני האדם גידלו קנאביס סאטיבה לאורך ההיסטוריה לצורך סיבים תעשייתיים, שמן מהזרעים, מזון, הפקת סם, שימוש דתי למצבי רוח רוחניים, ולרפואה. כל חלק של הצמח נקטף באופן שונה, בהתאם למטרת השימוש בו. המין הוגדר לראשונה על ידי קארולוס ליניאוס ב-1753.

שימושים עיקריים
---------------

זרעיו משמשים בעיקר כדי להפיק את שמן קנבוס שיכול לשמש לבישול, לתאורה, ללכות, או צבעים. ניתן להשתמש בהם גם כמזון מזין לציפורים. הפרחים (ובמידה מועטת גם העלים, הגבעולים והזרעים) מכילים תרכובות פסיכואקטיביות הידועות כקנבינואידים שנצרכים כסם לשם הנאה, רפואה, או מטרות רוחניות-דתיות. בדרך כלל פרחי הקנאביס כפי שהם מיובשים, או מעובדים לחשיש נצרכים על ידי עישון, אידוי, ובליעה דרך הפה. מבחינה היסטורית, חליטות, תה, ומשחות היו גם תוצרים נפוצים.

מחזור חיים
----------

הקנאביס סאטיבה מתחיל את צמיחתו באביב והיא נמשכת בין 4 ל-6 חודשים. מחזור החיים של הצמח בטבע מתחיל בזרעים, אשר שכבו עמוק בקרקע כל החורף, המתחילים לנבוט בסביבות מאי. לאחר הנביטה, הצמח מתחיל בשלב של גדילה לגובה והצמחת ענפים לצדדים תוך פרישת עלים אשר מטרתה הגברת שטח החשיפה לשמש ועל ידי כך הגברת תהליך הפוטוסינתזה וצבירת אנרגיה. שלב זה נמשך בין חודשיים לשלושה, ולאחר מכן, עם תחילת התארכות הלילות בסוף יוני, מתחיל שלב הפריחה. בשלב הפריחה הצמח גדל עוד מעט לגובה, אך בעיקר מטפח מסת ענפים ועלים. כשבועיים לאחר תחילת שלב הפריחה יוצאים הפרחים באזורי ה"מפרקים" של הענפים והעלים. כעת ניתן להבדיל בין שני המינים - לזכר יש פרח קטן ועגול ולנקבה פרחים בשרניים וגדולים יותר, המכוסים על שטח פניהם בבלוטות, המפרישות את החומר הפעיל THC, ולעיתים גם בשערות דקיקות. בשלב זה מתחילים הצמחים לשחרר אבקנים לאוויר, מתבצעת האבקה והנקבה מגדלת המוני זרעים בפרחיה. עם בוא החורף, הצמחים מתים מהקור, והזרעים מתפשטים בקרקע ומחכים לאביב.

זנים
----

שק העשוי מסיבי קנבוס
באופן כללי, יש שלוש קבוצות זנים של קנאביס שמגודלות היום:

* זנים שמגודלים בעיקר בשביל הסיבים שלהם, מתאפיינים בגבעולים ארוכים והסתעפות מועטה, מכונים קנבוס.
* זנים שמגודלים בשביל הזרעים אותם ניתן לאכול, או להפיק שמן.
* זנים שמגודלים לצרוך רפואי או למטרות הנאה.

בדרך כלל במדינות בהם צמח הקנאביס אסור בחוק, אין הבחנה בין הסוגים למרות שמבחינה כימית ריכוז החומרים הפעילים בזנים המגודלים לצרכים תעשייתיים נמוך עד אפסי.

שימוש כסם
---------

 ערך מורחב – **קנאביס (סם)**  

מהחלקים העשירים בטריכומים (שערות המכילות את בלוטות השרף) בצמח מפיקים את הסם הפסיכואקטיבי קנאביס. תוצריו הבולטים ביותר הם מריחואנה וחשיש, שצריכתם נעשית לרוב על ידי עישון, אידוי (בעזרת מכשיר אידוי) או אכילה.

ראו גם
------

* קנאביס אינדיקה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קנבוס** |
| ויקישיתוף תמונות ומדיה בוויקישיתוף: **קנאביס סאטיבה** |
| ויקימינים טקסונומיה בוויקימינים: **Cannabis sativa** |

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* Tropicos
 |

* קנאביס סאטיבה, באתר אנציקלופדיה בריטניקה (באנגלית)
* ההבדלים בין קנאביס סאטיבה לקנאביס אינדיקה

|  |  |
| --- | --- |
| בקרת זהויות עריכת הנתון בוויקינתונים | 
* GND: 4072298-3
* NKC: ph748754

 |
**טרי פארל** (באנגלית: **Terry R. Ferrell**; נולד ב-1962) הוא קצין בדימוס בדרגת לוטננט גנרל, בתפקידו האחרון שירת כמפקד כוחות הצבא בפיקוד מרכז של ארצות הברית (הארמייה השלישית).

ביוגרפיה
--------

פארל נולד בלוגן שבוירג'יניה המערבית. ב-1984 סיים תואר ראשון בייעוץ ושיקום באוניברסיטת מרשל, התגייס לצבא ארצות הברית והוכשר כקצין שריון. הוא פיקד על הגדוד השישי ברג'ימינט הפרשים השביעי של הדיוויזיה השלישית. בתקופת פיקודו נטל הגדוד חלק בכוח הייצוב בבוסניה והרצגובינה וכן במלחמת עיראק. על גבורתו במלחמה עוטר בכוכב הכסף. פיקד על החטיבה השנייה בדיוויזיה בזמן שהוצבה בעיראק ושימש ראש מטה הדיוויזיה. לאחר מכן שימש עוזר מפקד הדיוויזיה השנייה המוצבת בקוריאה הדרומית. הוא פיקד על מרכז האימונים הלאומי בפורט אירווין ושימש מפקד כוח המשימה המשולב בקרן אפריקה למלחמה בטרור העולמי.

בפברואר 2014 מונה למפקד הדיוויזיה השביעית. לאחר מכן שימש ראש מטה פיקוד מרכז של ארצות הברית וממלא מקום סגן מפקד הפיקוד.

במרץ 2019 מונה למפקד כוחות הצבא בפיקוד מרכז של ארצות הברית (הארמייה השלישית). שירת בתפקיד עד פרישתו מהשירות הצבאי באוגוסט 2021.

פארל בעל תואר שני במנהל עסקים מאוניברסיטת מרכז מישיגן ובעל תואר שני בלימודי אסטרטגיה ממכללת המלחמה של צבא ארצות הברית.

קישורים חיצוניים
----------------

ויקישיתוף מדיה וקבצים בנושא **טרי פארל** בוויקישיתוף
* ביוגרפיה באתר פיקוד מרכז
**מוקסין הנחושת** (שם מדעי: ***Agkistrodon contortrix***) הוא מין נחש ממשפחת הצפעיים החי ביערות וביצות מדרום ארצות הברית וצפונה עד ניו אינגלנד וגם בצפון מקסיקו.

מאפיינים
--------

נחש זה הוא קרובם של מוקסין המים והמוקסין המקסיקני ושייך לצידם לסוג הארסי מוקסין. צבעו חום-אדמדם עם רצועות כהות ופנים בהירים יותר. הוא יכול להגיע לאורך 130 ס"מ אך נפוץ יותר באורך 50–95 ס"מ. משקלו הוא בין 101.5 ל-343 גרם. הזכרים גדולים מעט יותר מהנקבות. בדומה למרבית הנחשים הארסיים, גם לנחש זה ראש רחב מעט כדי להכיל את תעלות הארס.

תפוצת הנחש היא באזורים ממוזגים עד חמימים ביערות נשירים, יערות לחים, ערבות וביצות. הוא מתחבא לרוב בין בולי עץ או סלעים ומדי פעם שוחה. במפרץ מקסיקו ניתן למצוא אותו ביערות מחטניים ואפילו בכמה מדבריות בצפון מקסיקו, לצד מקווי מים.

הנחש פעיל במשך הלילה בחודשי הקיץ החמים אך באביב ובסתיו הוא פעיל במהלך היום. הוא אורב לטרף תוך שימוש בהסוואתו כדי לעוט עם שיניו הארסיות על טרף לא זהיר. הצעירים משתמשים בקצה זנבם המתפתל כדי למשוך צפרדעים ולטאות לעבר הזנב הקרוב מספיק לפיהם. בהמשך הם מסתמכים על הסוואתם כדי לחכות לטרף. מרבית הטרף מורכב ממכרסמים כמו עכברים ונברנים. עם זאת הוא יאכל גם נחשים אחרים, צפרדעים ואפילו חרקים גדולים כמו ציקדות. למעשה הנחש יטפס על עצים רק בשביל לחטוף ציקדות. הצעירים מתבססים על חרקים בשנים הראשונות.

הנחש אומנם ארסי אך יימנע מתקיפה. הוא מעדיף לקפוא ולהסתמך על הסוואתו ואם זה לא עוזר, יכשכש בזנבו במהירות גדולה ואף יפלוט ריח חריף של מלפפון. אם זה לא יעזור, יכיש את האדם. הארס של נחש זה פחות קטלני מזה של צפעונים אחרים ומשמש בעיקר להריגת טרפו. עם זאת אנשים רגישים עלולים למות ממנו.

חובבי נחשים מגדלים את המוקסין כחיית מחמד.

### תת-מינים

* *Agkistrodon contortrix contortrix*
* *Agkistrodon contortrix laticinctus*
* *Agkistrodon contortrix mokasen*
* *Agkistrodon contortrix phaeogaster*
* *Agkistrodon contortrix pictigaster*

קישורים חיצוניים
----------------

ויקישיתוף מדיה וקבצים בנושא **מוקסין הנחושת** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  מוקסין הנחושת באתר הרשימה האדומה של IUCN
**קנאה נוסח איטליה** (באיטלקית: **Dramma della gelosia**) הוא סרט קולנוע איטלקי מסוגת דרמה קומית משנת 1970 בבימויו של אטורה סקולה, עם מרצ'לו מסטרויאני, מוניקה ויטי וג'אנקרלו ג'אניני בתפקידים הראשיים. בישראל הוקרן הסרט בשם "קנאה איטלקית".

הסרט מתחיל בחקירת מקרה רצח והעלילה מתוארת בפלשבק.

הסרט מתאר את רומא השקועה בלכלוך ואנשי המעמד התחתון ביותר שמשתתפים בהפגנות נגד השלטון ותולים את תקוותם במפלגה הקומוניסטית שתחלץ אותם ממצבם.

מרצ'לו מסטרויאני זכה בפרס השחקן הטוב ביותר בפסטיבל הקולנוע בקאן (1970).
מוניקה ויטי זכתה בפרס השחקנית הטובה ביותר ב-Globo d'oro (גלובוס הזהב האיטלקי).

תקציר העלילה
------------

אורסטה (מרצ'לו מסטרויאני) הוא עובד בניין מתוסכל ובודד שמספר את כל צרותיו לחברו לעבודה אוגו (מנואל סארסו). אורסטה נשוי לאלמנה עם שני ילדים שאינו נמשך אליה והתחתן אתה רק בגלל רחמים עליה ושני ילדיה.

יום אחד הוא מבחין במוכרת פרחים יפה בשם אדלידה (מוניקה ויטי) ומתחיל לחזר אחריה במרץ ועוזב למענה את אשתו.

הם יושבים לאכול במסעדת פיצה ואחד העובדים, נלו (ג'אנקרלו ג'אניני) מתאהב בה ומביא לה משולש פיצה בצורה של לב. היא מתחילה לצאת עם נלו עד שאורסטה הקנאי מוצא אותה במסעדה ומעורר מהומה. אדלידה נפצעת ונזקקת לאשפוז. היא מנסה לקבל טיפול אצל פסיכיאטר אבל הוא לא יכול לעזור לה והיא מנסה להתאבד אך נלו מציל אותה.

אחותה אנטוניה העובדת בזנות, מקשרת אותו עם קצב שמן ועשיר בשם אמבלטו (הרקולס קורטס). הם עומדים להינשא אבל אז מנסה נלו להתאבד ומאושפז במצב קשה.

אדלידה בורחת מהקצב ומגיעה לבית החולים, מצליחה לעורר את נלו והם מחדשים את יחסיהם ומחליטים להתחתן.

בינתיים מפוטר אורסטה, גר במזבלה והולך לברר את מזלו אצל צוענים.

אדלידה ונלו מלובשים כחתן וכלה נוסעים להירשם לנישואים בבית העירייה. בדרך מתקלקל הרכב ומופיע אורסטה מלובש בסחבות. מתחיל ריב בין אורסטה ונלו. נלו שולף מספרים לחיתוך פרחים ובמאבק ביניהם נפגע אורסטו שדוקר למוות את אדלידה.

אורסטה מקבל חמש שנות מאסר בהן שנתיים באשפוז פסיכיאטרי. לאחר שחרורו הוא ממשיך להסתובב ברחובות רומא.

צוות השחקנים
------------

| שם השחקן/ית | שם הדמות | הערות |
| --- | --- | --- |
| מרצ'לו מסטרויאני | אורסטה | בנאי |
| מוניקה ויטי | אדלידה |  |
| ג'אנקרלו ג'אניני | נלו | אופה פיצות |
| הרקולס קורטס | אמבלטו | קצב |
| מנואל סארסו | אוגו | חבר של אורסטו |

קישורים חיצוניים
----------------

ויקישיתוף מדיה וקבצים בנושא **קנאה נוסח איטליה** בוויקישיתוף

* "קנאה נוסח איטליה", במסד הנתונים הקולנועיים IMDb (באנגלית)
* "קנאה נוסח איטליה", באתר AllMovie (באנגלית)
* "קנאה נוסח איטליה", באתר Rotten Tomatoes (באנגלית)
* "קנאה נוסח איטליה", במסד הנתונים הקולנועיים KinoPoisk (ברוסית)
* קנאה נוסח איטליה, עם כתוביות באנגלית, באתר יוטיוב
* קנאה נוסח איטליה, באתר TCM

הערות שוליים
------------

1. ↑  באנגלית הוא נקרא "משולש הפיצה" ("The Pizza Triangle") שמשמעותו כפולה - מדובר ביחסי אהבה/קנאה בשלישייה (שני גברים ואישה כאשר אחד הגברים מומחה ביצירת משולשי פיצה)
2. ↑  ביקורת קולנוע - האופה ומוכרת הפרחים, "העולם הזה", גיליון 1750 מ-17 במרץ 1971, עמוד 31
3. ↑  יורם פורת, "קנאה איטלקית" הוא סרט שייצג את איטליה בפסטיבל קאן, 1970 - מרצ'לו מסטרויאני זכה בפסטיבל זה בעבור משחקו לפרס השחקן הטוב, מעריב, 25 בפברואר 1971
**מור גולן** (נולד ב-23 ביוני 1983) הוא כדורגלן עבר ישראלי ששיחק בעמדת החלוץ.

קריירה
------

גולן התחיל את הקריירה שלו במחלקת הנוער של בני יהודה תל אביב. ב-18 במאי 2001 ערך את הופעת הבכורה שלו בקבוצה הבוגרת בניצחון 0-1 נגד הפועל צפרירים חולון. ב-5 בנובמבר 2002 הבקיע את שער הבכורה שלו בקבוצה הבוגרת בהפסד 3-2 למ.כ. נצרת עילית במסגרת גביע הטוטו. ב-21 בינואר 2003 הבקיע צמד שהציל את קבוצתו מהפסד לאחר שהייתה בפיגור 3-1 במשחק נגד מ.כ. נצרת עילית גם הוא במסגרת גביע הטוטו. בעונת 2003/2004 סיים את גיל הנוער ותפס מקום בהרכב של בני יהודה. ב-6 בדצמבר 2003 הבקיע את שער הבכורה שלו בליגת העל בניצחון 1-2 נגד מכבי אחי נצרת. בתחילת עונת 2004/2005 נפצע וגמר את העונה.

בקיץ 2005 התאושש מהפציעה והושאל להכח עמידר רמת גן מהליגה הלאומית. בסיום העונה עלה עם הקבוצה לליגת העל ונשאר במועדון גם לקראת עונת 2006/2007.

לאחר שהכח חזרה לליגה הלאומית, חתם בעירוני ראשון לציון. את העונה סיים 10 שערים והיה מלך השערים של המועדון, אך בסיום העונה המועדון ירד לליגה הארצית. בקיץ 2008 חתם בהפועל רמת-גן גבעתיים, ועם 8 שערים בליגה הוא היה שותף לחזרה של המועדון לליגת העל לראשונה לאחר 20 שנה בליגות הנמוכות.

בקיץ 2010 הצטרף לבית"ר שמשון תל אביב. ב-29 בנובמבר 2010 הבקיע את צמד הבכורה שלו בקריירה בהפסד 5-2 נגד עירוני ראשון לציון. בקיץ 2013 פרש מכדורגל.

גולן שיחק בצעירותו בכל נבחרות הנוער והנבחרת הצעירה של ישראל, אך לא זכה לשחק עבור הנבחרת הבוגרת.

בספטמבר 2010 נישא לבחירת ליבו, שירן.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר מוזיאון בני יהודה